paragraph_text: Različite kompanije razvile su (prema istoj službenoj specifikaciji) svoje implementacije Java virtualnog stroja i kako se sve one moraju pridržavati specifikacije tako se na svima njima može izvršavati isti Java kod. Ne može je se nazvati službenom, jer su sve implementacije koje su izvedene prema specifikaciji službene, ali osnovna ili referentna implementacija Java virtualnog stroja razvijena je kroz OpenJDK projekt u obliku otvorenog koda s nazivom HotSpot. Ovu implementaciju razvio je Oracle (nekadašnji Sun Microsystems) u suradnji i s drugim velikim tvrtkama kao što su IBM, Redhat, Microsoft, Azul, SAP i druge. Tako pored spomenutog referentnog Oracleovog virtualnog stroja naziva Hotspot postoje još i implementacije: Open9, Codename One, GraalVM, Jikes RVM i dr.